
T A S D I Q L A Y M A N
«Uzbekistan Airways» AJ
Ishlab chiqarish bo’yicha
Boshqaruv raisining birinchi o’rinbosari
______________ U.A. Xusanov
«___» ____________ 2026 y.

Texnik topshiriq
AJning Moliyaviy hisobotning milliy standartlari (MHMS) asosida tuzilgan moliyaviy-xo’jalik faoliyati va moliyaviy hisobotini auditorlik tekshiruvidan o’tkazish xizmatlarini ko’rsatish uchun

	T/r
	Asosiy ma’lumotlar va talablar ro’yxati
	Tavsifi

	1.
	Xizmat nomi
	AJning Moliyaviy hisobotning milliy standartlari (MHMS) asosida tuzilgan moliyaviy-xo’jalik faoliyati va moliyaviy hisobotini auditorlik tekshiruvidan o’tkazish

	2.
	Buyurtmachi nomi, pochta manzili, telefon raqami
	Toshkent sh., Mirobod tumani, Amir Temur ko’chasi 41

	3.
	Pudratchi
	Ochiq tanlov o’tkazish asosida aniqlanadi.

	4.
	Maqsad
	O’zbekiston Respublikasining 2021-yil 5-fevraldagi O’RQ-677-sonli “Auditorlik faoliyati to’g’risida”gi Qonunining 35-moddasiga muvofiq, “Uzbekistan airways” AJ har yili majburiy auditorlik tekshiruvidan o’tkazilishi lozim.
Yuqorida qayd etilgan talabni bajarish maqsadida, 2025-yil uchun audit o’tkazilishi zarur.

	5.
	Moliyalashtirish manbai
	Buyurtmachi mablag’lari

	6.
	Xizmat ko’rsatishga qo’yiladigan umumiy talablar
	— birlamchi hujjatlarni o’rganish;
— buxgalteriya hujjatlarini tuzish va taqdim etishning umumiy tartibini baholash;
— hisobotda aks ettirilgan ma’lumotlarning ushbu turdagi hujjatlar uchun qonunchilikda qabul qilingan shakllarga muvofiqligini aniqlash, bunda ushbu ma’lumotlar hisobot natijalaridan manfaatdor foydalanuvchilar tomonidan qarorlar qabul qilinishiga sezilarli ta’sir ko’rsatishi mumkinligi inobatga olinadi;
— korxonada qabul qilingan hisob siyosatining asoslanganligini baholash.
— MHMS bo’yicha moliyaviy-xo’jalik faoliyatini amalga oshirishda buxgalteriya hisobi to’g’risidagi qonunchilik talablariga rioya etilganligini tekshirish;
— xo’jalik operatsiyalarida yuz bergan hodisalar to’g’risidagi ma’lumotlarning to’liqligi va ishonchliligini nazorat qilish;
— «Aksiyadorlik jamiyatlari to‘g‘risida»gi Qonunning 54-moddasiga muvofiq, dividendlarning eng yuqori ruxsat etilgan miqdorini hisoblash;
— auditorlik xulosasini rus va ingliz tillarida taqdim etish.

	7.
	Xizmat ko’rsatish shartlari
	Tijorat takliflari quyidagi hujjatlar to’plami bilan birga qabul qilinadi:
— korxonaning tegishli davlat organida ro’yxatdan o’tganligini tasdiqlovchi hujjatlar nusxalari;
— tanlov predmeti bo’yicha nazarda tutilgan ish turlari uchun amaldagi litsenziyalar nusxalari;
— kompaniya xodimlarining malakasi to’g’risida ma’lumot (sertifikatlar nusxalari);
— tanlov ishtirokchisi haqida umumiy ma’lumot va kompaniya faoliyatini tavsiflovchi boshqa ma’lumotlar;
— tijorat taklifining narxi, o’zaro hisob-kitoblar tartibi;
— audit o’tkazish shartlari;
— ehtimoliy chegirmalar va ularni taqdim etish shartlari.

	8.
	Ishlarning tarkibi va mazmuni
	“Uzbekistan Airways” AJning 2025-yil uchun MHMS bo’yicha moliyaviy-xo’jalik faoliyati auditi.

	9.
	Ishlarni bajarish muddatlari
	Muddat shartnoma imzolangan sanadan boshlab 10 kunni tashkil etishi lozim.

	10.
	Ish qiymati va hisob-kitoblar tartibi
	Kompaniya elektron hisobvaraq-faktura va “Bajarilgan ishlar dalolatnomasi”ni taqdim etishi lozim. To’lov ko’rsatilgan xizmatlar bo’yicha 100 foiz miqdorida amalga oshiriladi.

	11.
	Auditorga yoki ishtirokchiga qo’yiladigan talablar
	Tanlovda ishtirok etishga O’zbekiston Respublikasida tegishli tartibda ro’yxatdan o’tgan, tegishli tajribaga ega, shuningdek yetarli malakali xodimlarga ega auditorlik tashkilotlari qo’yiladi, jumladan:
— kamida 10 yil auditorlik faoliyatini amalga oshirayotgan;
— shtatida kamida besh nafar sertifikatlangan mutaxassisga ega bo’lgan;
— kamida uchta o’xshash loyihada topshiriqlarni muvaffaqiyatli bajargan tajribaga ega bo’lgan (yillik aylanmasi kamida 5 mlrd so’m bo’lgan kompaniyalar bilan ishlagan).

	12.
	Afzallik
	Aviatsiya sohasidagi kompaniyalar bilan ishlash tajribasiga ega auditorlik tashkilotlariga ustunlik beriladi.

	13.
	Shartnomaning amal qilish muddati
	Mazkur kelishuv imzolangan kundan e’tiboran kuchga kiradi va tomonlar ushbu shartnoma bo’yicha barcha majburiyatlarini to’liq bajargunga qadar amal qiladi.



Boshqaruv raisining transformatsiya,
moliya va xususiylashtirish masalalari
bo’yicha birinchi o’rinbosari v.v.b.						A.A. Sattarov

